ไวตามิ้ลค์

ไวตามิ้ลค์ () เป็นผลิตภัณฑ์นมถั่วเหลืองที่ผลิตโดยบริษัท กรีนสปอต จำกัด ไวตามิ้ลค์เปิดตัวในปี 2501 โดยเป็นแบรนด์นมถั่วเหลืองพร้อมดื่มแบรนด์แรกในประเทศไทย และปัจจุบันมีส่วนแบ่งตลาดเป็นอันดับ 2 ที่ 27% รองจากแลคตาซอยซึ่งเป็นผู้นำตลาดที่ 55%

บริษัท กรีนสปอต จำกัด ก่อตั้งโดย ชิน โสภณพนิช ร่วมกับ เคเค หลิน นักธุรกิจชาวฮ่องกง เมื่อวันที่ 1 เมษายน พ.ศ. 2497 เพื่อดำเนินธุรกิจเครื่องดื่มน้ำส้มตรากรีนสปอต อีกห้าปีต่อมาได้วางจำหน่ายผลิตภัณฑ์น้ำนมถั่วเหลือง โดยใช้เครื่องหมายการค้า "ไวตามิ้ลค์" โดยมีโรงงานแห่งแรกตั้งอยู่ที่ถนนหลานหลวง จากนั้นจึงย้ายมายังย่านหัวหมาก และรังสิตตามลำดับ ปัจจุบันผลิตภัณฑ์นมถั่วเหลืองของบริษัทมีสัดส่วน 95% ของรายได้ โดย 30% มาจากการส่งออก ซึ่งส่วนใหญ่ไปยังเอเชียและแอฟริกา

 อ้างอิง 

หมวดหมู่:แบรนด์เครื่องดื่มสัญชาติไทย
หมวดหมู่:แบรนด์ผลิตภัณฑ์ถั่วเหลือง
หมวดหมู่:เครื่องดื่มไทย
หมวดหมู่:ก่อตั้งในปี พ.ศ. 2501
หมวดหมู่:ตราสินค้าผลิตภัณฑ์เครื่องดื่ม